armvectores/hy_wikipedia_2023 huggingface dataset:
Մեր հարևանները

«Մեր հարևանները» (ռուս.՝ «Наши соседи»), 1957 թվականի խորհրդային սև-սպիտակ ֆիլմ, կատակերգություն, որը նկարահանել է ռեժիսոր Սերգեյ Սպլոշնովը։
Ֆիլմը դարձել է 1957 թվականի վարձույթի առաջատար․ այն դիտել է 27,4 մլն հանդիսատես, և այն վարձույթում զբաղեցրել է 12-րդ տեղը։


== Սյուժե ==
Սա կենցաղային կատակերգություն է, նրա հերոսները մի մեծ բնակարանի բնակիչներ են։
Կոմունալ բնակարանի ազատ սենյակում տեղավորվում է մի մարդամոտ երիտասարդ փականագործ և անմիջապես գրավում բնակիչների համակրանքը։ Միակ դստեր մայր տիկին Շպակովսկայան իր նպատակներն ունի բարեկեցիկ երիտասարդի հետ կապված, որտեղ նա ճանաչում է «հայտնի մարդու»։ Սակայն երիտասարդներն առանց նրա օգնության սիրահարվում են միմյանց, իսկ Շպակովսկայան, իմանալով, որ փեսան հասարակ տղա է, ապարդյուն փորձում է խանգարել նրանց ամուսնությանը։


== Դերերում ==
Գլեբ Գլեբով – Իվան Կոնդրատևիչ Շպակովսկի
Օլգա Վիկլանդտ – Մադամ Շպակովսկայա
Նելլի Կոռնեևա – Սվետլանա Իվանովնա
Լև Ֆրիչինսկի – Սերգեյ Նիկոլայի Տերյոխին
Կոնստանտին Սորոկին – Միխայիլ Լեոնտևիչ Մուրաշկո
Վալենտինա Կրավչենկո – Պելագեա Կարպովնա
Անատոլի Ադոսկին – Իլյա Անդրեևիչ Ռազմիսլովիչ
Լիդիա Ռժեցկայա – Եկատերինա Վասիլևնա
Միխայիլ Պետրով – Վիտկա Սուշկով
Թամարա Տրուշիան – տեղեկանքների սեղանի աշխատող, նոր աշխատակցուհի


== Նկարահանող խումբ ==
Սցենարի հեղինակ՝ Միխայիլ Անտոնենկով, Եֆիմ Սևելա
Ռեժիսոր՝ Սերգեյ Սպլոշնով
Օպերատոր՝ Անդրեյ Բուլինսկի
Բեմադրող նկարիչ՝ Եվգենի գանկին
Երգերի կատարող՝ Վլադիմիր Տրոշին (լուսագրերում նշված չէ)


== Ծանոթագրություններ ==


== Գրականություն ==
Наши соседи // Советские художественные фильмы: Звуковые фильмы, 1930—1957. — М.: Искусство, 1961. — стр. 718
Наши соседи // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 273
Кино Советской Белоруссии. — М.: Искусство, 1975. — 318 с. — стр. 156—157
Советская кинокомедия / Ростислав Николаевич Юренев. — М.: Наука, 1964. — 537 с. — стр. 495
Սովիլ (Արդենների գավառ)

Սովիլ (ֆր.՝ Sauville), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 255 մարդ, բնակչության խտությունը` 17.28 մարդ/կմ²։ Բնակավայրը զբաղեցնում է 14.76 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 26 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 159 աշխատունակ (15-64 տարեկան) բնակիչ, որոնցից ակտիվ էին 111-ը, իսկ ոչ ակտիվները` 48։ Ակտիվության ցուցանիշը կազմում է 69,8 %։ 111 աշխատունակ մարդկանցից աշխատել է 98 անձ (60 տղամարդ և 38 կին)։ Գործազուրկ են եղել 13 անձ (4 տղամարդ և 9 կին)։ 48 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Praying for Time

«Praying for Time», բրիտանացի երգիչ Ջորջ Մայքլի՝ Wham! փոփ դուետի նախկին մասնակցի սոլո երգը, որ 1990 թվականին թողարկվել է Epic Records ընկերության կողմից Listen Without Prejudice Vol. 1։ Սինգլը Billboard Hot 100 ամերիկյան հիթ-շքերթում դարձել է 9-րդ հիթը Ջորջ Մայքլի կարիերայում (հաշվի առնելով Wham!-ի կազմում ունեցած ձեռքբերումները)։


== Պատմություն ==
«Praying for TimeW-ը նկարագրում է սոցիալական հիվանդությունների և անարդարության մութ ու մռայլ արտացոլումը։ Օրինակ, Rolling Stone ամսագրից Ջեյմս Հանթերը երգը նկարագրել է որպես «խելագարված հայացք աշխարհում առկա ապշեցուցիչ վիրավորանքին»։ Մայքլը առաջարկում է ժամանակի ընթացքով բուժում՝ որպես միակ բալասան, ֆիզիկական և զգացմունքային սովի, աղքատության, կեղծավորության և ատելության մեղմացման համար։ Սինգլը Billboard Hot 100-ում դարձել է վեցերորդ № 1 սոլո հիթը և 9-րդ չարթոպերը Ջորջ Մայքլի կարիերայում (հաշվի առնելով Wham!-ի կազմում ունեցած ձեռքբերումները, և հաշվի առնելով «I Knew You Were Waiting (for Me)» դուետը ամերիկացի երգչուհի Արետա Ֆրանկլինի հետ)։ Սա նրա նախավերջին չարթփոփերն է (հետագայում ևս մեկ թիվ 1 հիթ  է դարձել «Don’t Let the Sun Go Down on Me» դուետը Էլթոն Ջոնի հետ։ Սինգլը հասել է 6-րդ հորիզոնականին Մեծ Բրիտանիայում, իսկ ԱՄՆ-ում (որտեղ եղել է № 1) մնացել է top-40 Billboard-ի լավագույն քառասուն երգերի թվում տասը շաբաթ։


== Երգացանկ ==
7": Epic / GEO 1 (UK)

"Praying for Time" – 4:40
"If You Were My Woman" (live at Wembley Stadium, 11 Jun '88) – 4:05also available on MC (Epic / GEO M1)
also available on 12" (Epic / GEO T1)
also available on CD (Epic / CD GEO 1)CD: Epic / GEO C1 (UK)

"Praying for Time" – 4:40
"If You Were My Woman" (live at Wembley Stadium, 11 Jun '88) – 4:05
"Waiting" (reprise) – 2:27limited editionCassette, 7" and CD: Columbia 73512 (US)

"Praying for Time" – 4:40
"If You Were My Woman" (live at Wembley Stadium, 11 Jun '88) – 4:05


== Հիթ-շքերթներ ==


== Քերրի Անդերվուդի տարբերակ ==
2008 թվականին երգի իր տարբերակով Քերրի Անդերվուդը ելույթ է ունեցել Idol Gives Back համերգին (American Idol-ի շրջանակներում)։ Քավեր-տարբերակը հասել է 10-րդ հորիզոնականին Hot Digital Songs և № 27 հորիզոնականին Billboard Hot 100 հիթ-շքերթում (2008 թվականի ապրիլի 26)։


== Ծանոթագրություններ ==


== Արտաքին հղումներ ==
George Michael — official website(անգլ.)
Lyrics Archived 2017-04-23 at the Wayback Machine. at Sing365.com
Օնուտ

Օնուտ (ուկրաիներեն՝ Онут), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Օնուտ գյուղում բնակվում էր 624 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրվին Ուելշ

Իրվին Ուելշ (անգլ.՝ Irvine Welsh, սեպտեմբերի 27, 1958(1958-09-27)[…], Լիթ, Էդինբուրգ), ժամանակակից շոտլանդացի գրող, հայտնի «Ասեղին» և «Թթվային տուն» գրքերի հեղինակ։ Երկու գիրքն էր էկրանավորվել է և որտեղ Ուելշը փոքր դերեր է խաղացել։
Այժմ ապրում է Դուբլինում իր կնոջ՝ Էլիզաբեթի հետ։
2021 թվականին Մեծ Բրիտանիայում թողարկվեց նրա «Հանցագործություն» վեպի հեռուստաադապտացիան՝ որպես 6 սերիա։ Սա Իրվին Ուելսի գրքից երբևէ նկարահանված առաջին հեռուստատեսային ադապտացիան է։


== Էկրանավորումներ ==
1996 - Ասեղին (Trainspotting)
1998 - Թթվային տուն (Acid House)
2011 - Էքստազի (Ecstasy)
2012 - Կեղտ (Filth)


== Ծանոթագրություններ ==


== Արտաքին հղումներ ==
Իրվին Ուելշի պաշտոնական կայքը
hand rolled news and links Archived 2019-06-26 at the Wayback Machine.
Ազգային առաջընթաց կուսակցություն

Ազգային առաջընթաց կուսակցություն, Հայաստանում գործող կուսակցություն է, որը հիմնադրվել է 2018 թվականի հոկտեմբերի 3-ին՝ Թավշյա հեղափոխությունից կարճ ժամանակ անց՝ մի խումբ քաղաքացիական ակտիվիստների ու հանրային գործիչների կողմից։ Կուսակցության գաղափարախոսությունն է սոցիալ-լիբերալիզմը։


== Հիմնախնդիրներ ==
Կուսակցության հիմնադիրները տարբեր հասարակական, քաղաքական ու սոցիալական շարժումների անդամներ են, այդ թվում՝ «Դեմ եմ» շարժման անդամներ, Էլեկտրիկ Երևան շարժման անդամներ և Մենք ենք տերը մեր երկրի նախաձեռնության անդամներ, այդ թվում՝ Հայկ Գրիգորյան, Աշոտ Բայաթյան, Ռազմիկ Ալավերդյան, Ղազար Մարգարյան, Ալբերտ Ռոստոմյան, Սամվել Մելիքյան, Ռաֆայել Գրիգորյան և այլք։


== Գաղափարախոսություն ==
Կուսակցությունը քարոզում է սոցիալապես պատասխանատու պետության գաղափարը՝ ժամանակակից կամ ձախ լիբերալիզմ, որը ենթադրում է կարգավորված շուկայական տնտեսություն, ինչպես նաև ուղիղ ժողովրդավարության խորացում, այդ թվում՝ համապետական և տեղական հանրաքվեների միջոցով։ Կուսակցությունը կողմնակից է Արցախի և Հայաստանի միավորմանը, կողմ է Եվրոպայի և ԱՄՆ հետ Հայաստանի քաղաքական և տնտեսական կապերի խորացմանը և Ռուսաստանի հետ չեզոք և փոխշահավետ հարաբերությունների պահպանմանը, ինչպես նաև Իրանի հետ առտրաշրջանառության, հատկապես նավթամթերքների ու գազի, ավելացմանը, այդ թվում՝ ուղիղ և փոխշահավետ հարաբերությունների հաստատման միջոցով։


== Մասնակցությունը ընտրական գործընթացներին ==
2018 թ դեկտեմբերի 9-ին Ազգային առաջընթաց կուսակցությունը մասնակցեց ԱԺ արտահերթ խորհրդարանական ընտրություններին։
Ազգային առաջընթաց կուսակցությունը 2018 թ ԱԺ արտահերթ խորհրդարանական ընտրություններին քննադատեց Վարչապետ Նիկոլ Փաշինյանին Սահմանադրական փոփոխություններ չիրականացնելու, Ընտրական օրենքսգիրքը չփոփոխելու, Կուսակցությունների մասին օրենքը չփոփոխելու համար, ինչպես նաև առաջ քաշեց տարածքային բարեփոխումների հայեցակարգ և քաղաքացու կողմից զենք կրելու իրավունք՝ Ազգային գվարդիայի գաղափարի իրականացման նպատակով, Շվեյցարիայի օրինակով։
Ազգային առաջընթաց կուսակցությունը 2018 թ ԱԺ արտահերթ խորհրդարանական ընտրություններին ստացավ 4121 ձայն կամ ընդհանուր ձայների 0,33 %-ը։


== «Նոր Սահմանադրություն» նախաձեռնություն ==
2019 թ-ին Ազգային առաջընթաց կուսակցությունը նախաձեռնեց «Նոր Սահմանադրություն» շարժումը՝ նպատակ ունենալով սկսել սահմանադրական փոփոխությունների հանրային լայն քննարկում։ Կուսակցությունը նաև հրապարակեց իր առաջարկած սահմանադրական փոփոխությունների նախնական տարբերակը, Իսլանդիայի օրինակով։


== Ծանոթագրություններ ==
Նախիջևանի ավտոմոբիլային գործարան

Նախիջևանի ավտոմոբիլային գործարան (ՆԱԳ) (ադրբ.՝ Naxçıvan Avtomobil Zavodu (NAZ)), Ադրբեջանական Հանրապետության Նախիջևանի Ինքնավար Հանրապետության կազմում գտնվող Նախիջևան քաղաքում տեղակայված ավտոմոբիլային գործարան։


== Պատմություն ==
Գործարանը հիմնադրվել է 2006 թվականին, իսկ պաշտոնապես բացվել է 2010 թվականի հունվարի 11-ին։ 2009 թվականի մայիսին Չինաստան-Ադրբեջան բիզնես ֆորումի ընթացքում չինական Lifan ավտոմոբիլային ընկերության և ՆԱԳ-ի միջև ստորագրվել է համագործակցության համաձայնագիր, համաձայն որի գործարանում սկսվելու է Lifan մարդատար ավտոմոբիլների արտադրություն։
Գործարանը ընդգրկում է 2.6 հեկտար տարածք։


== Արտադրանք ==
Գործարանի ծավալները կազմում են 5 հազար միավոր ավտոմոբիլ տարեկան։ Առաջին փուլում արտադրվել է չորս տեսակի Lifan մակնիշի 108 մարդատար մեքենա, որոնք վաճառվել են NAZ-LIFAN տակ։ Դրանք են. NAZ-LIFAN 620 (սեդան), NAZ-LIFAN 520 (սեդան), NAZ-LIFAN 520i (հեթչբեք) և NAZ-LIFAN 320 (հեթչբեք) մեքենաները։ 2012 թվականից գործարանում սկսվել է NAZ-LIFAN X60 տիպի ամենագնացի արտադրությունը։ NAZ-LIFAN 620 մոդելները արդեն արտադրվում են  ավտոմատ փոխանցման տուփով։


== Պատկերասրահ ==


== Արտաքին հղումներ ==
Պաշտոնական կայք


== Ծանոթագրություններ ==
Անգեշ (Դիարբեքիրի գավառ)

Անգեշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Այրիջա Արևելյան

Այրիջա Արևելյան, գետակ Հայաստանի Գեղարքունիքի մարզում, Արգիճի գետի արևելյան ճյուղը։


== Ծանոթագրություններ ==
Նիկոլաս Սպոլի

Նիկոլաս Ֆեդերիկո Սպոլի (իսպ.՝ Nicolás Federico Spolli, փետրվարի 20, 1983(1983-02-20)[…], Ռոսարիո, Սանտա Ֆե նահանգ, Արգենտինա), արգենտինացի ֆուտբոլիստ, «Ջենոա» ակումբի կենտրոնական պաշտպան։


== Կարիերա ==
Նիկոլանսն իր կարիերան սկսել է «Նյուելլս Օլդ Բոյզ» ակումբում։ 2015 թվականի փետրվարի 12-ին՝ «Վելաս Սարսֆիլդ» ակումբի դեմ խաղի (0:0) ժամանակ, նա կատարել է իր նորամուտը թիմի հիմնական կազմում, ինչից հետո առաջնությունում անցկացրել է 14, իսկ Հարավամերիկյան գավաթի խաղարկությունում՝ 2 խաղ։ Նա ակումբում մնացել է 4 տարի՝ ընդհանուր առմամբ ակումբի կազմում մասնակցելով 116 խաղի և դառնալով 9 գոլի հեղինակ, որոնցից մեկը՝ Լիբերտադորեսի գավաթի խաղարկությունում։
2009 թվականի հուլիսի 24-ին նա տեղափոխվել է «Կատանիա» ակումբ՝ կնքելով 4 տարվա պայմանագիր։ Տրանսֆերի արժեքը կազմել է 1 միլիոն եվրո։ Օգոստոսի 3-ին Սպոլին կատարել է իր նորամուտը «Կատանիա» ակումբի կազմում՝ մասնակցելով իտալական «Պարմա» ակումբի դեմ խաղին, որտեղ նրա թիմը պարտվել է 1:2 հաշվով։ 2010 թվականի հունվարի 6-ին Սպոլին խփել է իր առաջին գոլը ակումբի կազմում՝ օգնելով իր թիմին հաղթել «Բոլոնյա» ակումբին։ 2015 թվականի ձմեռային տրանսֆերի ժամանակ նա վարձավճարային հիմունքներով տեղափոխվել է «Ռոմա» ակումբ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Արամ Սաֆրաստյան

Արամ Խաչատուրի Սաֆրաստյան (հուլիսի 14, 1888(1888-07-14), Վան, Օսմանյան կայսրություն - հունիսի 12, 1966(1966-06-12), Երևան, Հայկական ԽՍՀ, ԽՍՀՄ)՝ հայտնի հայ գիտնական-թուրքագետ, քաղաքական գործիչ, հրապարակախոս։


== Կենսագրություն ==
Ծնվել է 1888 թ. Վանի Այգեստան թաղամասում, ուսուցչի ընտանիքում։ Սովորել է Այգեստանի միջնակարգ կենտրոնական դպրոցում, որն ավարտելուց հետո նա մանկավարժական աշխատանք է տանում Վանի Հայնկույսերի դպրոցում, իսկ այնուհետև Աղթամարի վանքի, Բայազետի և Շապին Գարահիսարի դպրոցներում։ 1911 թ. նա մեկնում է Ստամբուլ և ընդունվում Ստամբուլի բարձրագույն մանկավարժական ինստիտուտի հումանիտար գիտությունների ֆակուլտետը, որը շուտով միանում է Ստամբուլի համալսարանի համանուն ֆակուլտետի հետ։ 1915 թ. գերազանց դիպլոմով ավարտելով համալսարանը, Սաֆրաստյանը ստանում է Թուրքիայի միջնակարգ դպրոցների մասնագետ-ուսուցչի կոչում և աշխատանքի անցնում Բերա թաղամասի Գալաթասարայի վարժարանում, որտեղ նա ավանդում է 1915-1917 թթ.։ Երիտթուրքական կառավարությունը պատերազմի առիթն օգտագործելով, 1915-1918 թթ. իրականացնում է արևմտահայության իսպառ բնաջնջման անմարդկային ծրագիրը, որի պատճառով Արամ Սաֆրաստյանը 1919 թ-ի սեպտեմբերին ընտանիքով տեղափոխվում է Հայաստան, իսկ 1920 թ՝ Թիֆլիս։
Երբ 1922-1923 թթ. սկսվեց արաբական տառերից հրաժարվելու շարժումը, Արամ Սաֆրաստյանը այդ գործի առաջին շարքերում էր։ Նա ակտիվ մասնակցություն է ունենում Թբիլիսիում նոր ադրբեջաներեն տառերով լույս տեսնող Յենի յոլ թերթին և Դան յըլդըզի ամսագրին, որպես վերջինիս պատասխանատու քարտուղար։ Շուտով նա ընտրվում է Վրաստանում նոր ադրբեջանական տառերի կոմիտեի անդամ-քարտուղար։ 1926 թ Սաֆրաստյանը մասնակցում է Բաքվում գումարված Համամիութենական թուրքագիտական կոնգրեսին՝ իբրև Վրաստանի պատգամավոր։ Խորհրդային իշխանության կողմից ենթարկվել է հալածանքների. 1937-1939 թթ. բանտարկվել է, 1949-1955 թթ. աքսորվել է Սիբիր։ Աքսորից վերադառնալուց հետո տեղափոխվել է Երևան։ Մահացել է 1966 թ. Երևանում։


== Գործունեություն ==
Երիտասարդ տարիներից եղել է ՀՅԴ անդամ, Առաջին աշխարհամարտից հետո ղեկավարել է Կ.Պոլսի ՀՅԴ կազմակերպությունը։ Աշխատակցել է պոլսահայ մամուլում, հրատարակել է մանկավարժության նվիրված պարբերականներ։ Որպես արևմտահայության ներկայացուցիչ 1919 թ. ընդգրկվել է Հայաստանի խորհրդարանի կազմում, ընտրվելով նրա քարտուղարների կազմում։ 1921 թ. հեռանալով քաղաքական գործունեությունից զբաղվել է գիտական և դասախոսական աշխատանքով Թիֆլիսում։ 1958 թ. մինչև կյանքի վերջը եղել է ՀՀ ԳԱԱ արևելագիտության ինստիտուտի ավագ գիտաշխատող, հիմք դնելով օսմանագիտական հետազոտություններին Հայաստանում։


== Աշխատություններ ==
«Թուրքական աղբյուրները Հայաստանի և հայերի մասին» քառահատորյակը
«Օսմանյան օրենքները Արևմտյան Հայաստանում» փաստաթղթերի ժողովածուն (համահեղինակ Մ. Զուլալյան)


== Աղբյուրներ ==
Տեղեկագիր ՀԽՍՀ ԳԱ, թիվ 8, 1963, էջ 117-120։
Սունդար Պիչայ

Պիչայ Սունդարաջան (հուլիսի 10, 1972(1972-07-10), Մադուրայ, Թամիլ Նադու, Հնդկաստան), առավել հայտնի որպես Սունդար Պիչայ, Google Inc. գլխավոր գործադիր տնօրեն (CEO):


== Կենսագրություն ==
Ծնվել է Հնդկաստանի Չեննայ քաղաքում։ Խարագպուր քաղաքի տեխնոլոգիական ինստիտուտում ստացել է տեխնիկական գիտությունների բակալավրի դիպլոմ մետալուրգիայի ոլորտում (տեխնիկայի բակալավր)։ Գիտական աստիճան է ստացել Սթենֆորդի համալսարանում։ Որպես ճարտարագետ և մենեջեր աշխատել է Applied Materials -ում և որպես խորհրդատու՝ McKinsey & Company ընկերությունում.


== Գուգլ (Google) ==
Ս. Պիչայը Google է տեղափոխվել 2004 թ., որտեղ գլխավորել է մենեջմենթի և ինովացիոն գործունեության բաժինը, այդ թվում Google Chrome-ը և Chrome OS-ը, ինչպես նաև պատասխանատու էր Google Drive -ի աշխատանքի համար։ Նա իրականացրել է հսկողություն այնպիսի ծրագրերի մշակման նկատմամբ, ինչպիսիք են Gmail-ը եւ Google Maps-ը։


== Ծանոթագրություններ ==


== Արտաքին հղումներ ==
Пичаи, Сундар սոցիալական ցանց  Google+
Sundar Pichai: google ' s new boss from humble խոտ roots (անգլ.)
Սոսնովայա Ռոշչա (Կրասնոդարի երկրամաս)

Սոսնովայա Ռոշչա (ռուս.՝ Сосновая Роща), գյուղ Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտա Ջուստա

Սանտա Ջուստա (իտալերեն՝ Santa Giusta), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 4408 մարդ, բնակչության խտությունը կազմում է 63,73 մարդ/կմ²։ Զբաղեցնում է 69,17 կմ² մակերես տարածք։
Փոստային ինդեքսն է՝ 9096։ Հեռախոսային կոդը՝ 0783։


== Արտաքին հղումներ ==
Բնակավայրի պաշտոնական կայք
Հայաստանի երկկենցաղների ցանկ

Հայաստանում հանդիպում է երկկենցաղների 7 տեսակ։


== Աղբյուրներ ==
Հայրապետյան Տիգրան (2018)։ Հայաստանի ողնաշարավոր կենդանիների անվանումների լատիներեն – հայերեն – ռուսերեն – անգլերեն բառարան։ Երևան: Երևանի պետական համալսարան։ էջ 23։ ISBN 978-5-8084-2276-6
Եվգենովկա (գյուղ, Տարուտինեի շրջան)

Անվան այլ կիրառումների համար տե՛ս՝ ԵվգենովկաԵվգենովկա (ուկրաիներեն՝ Євгенівка), գյուղ Ուկրաինայի Օդեսայի մարզի Տարուտինեի շրջանում։ Բնակավայրը նախկինում նաև անվանվել է Արսա, Արսա Բուլգերյասկե, Արսա Նեմցասկե, Պերսիյանովկա, Եվգենիցա, Եֆիմովկա։ Հիմնադրվել է 1812 թվականին։
Չճշտված տվյալներով Եվգենովկա գյուղում բնակվում էր 754 մարդ։ Բնակավայրը զբաղեցնում է 1,85 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալենդորֆ

Բալենդորֆ  (գերմ.՝ Ballendorf), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 664 մարդ (ըստ 2010 թվականի դեկտեմբերի 31-ի). Տարածքը կազմում է 14,21 կմ²։ Պաշտոնական կոդ՝ 08 4 25 013։


== Ծանոթագրություններ ==


== Արտաքին հղումներ ==
Պաշտոնական էջ
Սինյուխա (գյուղ, Օլշանսկի շրջան)

Անվան այլ կիրառումների համար տե՛ս՝ ՍինյուխաՍինյուխա (ուկրաիներեն՝ Синюха), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Սինյուխա գյուղում բնակվում էր 217 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուիզա Սանֆելիչե

«Լուիզա Սանֆելիչե» (իտալերեն՝ Luisa Sanfelice)` ռեժիսորներ Տավիանի եղբայրների հեռուստաֆիլմը, որը լույս է տեսել 2004 թվականին։ Էկրանավորումը կատարվել է Ալեքսանդր Դյումայի վեպի համանուն վեպի հիման վրա։


== Սյուժե ==
Հունվար՝ 1799 թվական։ Հռոմում տեղակայված ֆրանսիական զորքերի երիտասարդ սպան գաղտնի զեկույցով ուղարկվել է Նեապոլ, որտեղ ֆրանսիական կորպուսի ղեկավար գեներալ Շամպիոնեն ֆրանսիացի սպային հայտնում է, որ զորքը աղքատության մեջ է և տվյալ պահին ի վիճակի չէ տանել մարտական գործողություններ։ Այնուամենայնիվ նեոպոլիտական արքունիքի լրտեսները խափանում են զեկույցը, իսկ Պալմիերը լուրջ վնասվածք է ստանում։ Կառոլինա թագուհին համոզում է իր ամուսնուն՝ Ֆերդինանդ 4-ին օգտվել առիթից և գրավել Հռոմը։ Մինչդեռ վիրավոր Սալվատոյին իր խնամակալության տակ է վերցնում տարեց մարքիզի երիտասարդ կինը՝ Սանֆելիչե Լուիզան, ով միանգամից սիրահարվում է երիտասարդ սպային։ Ֆրանսիական զորքի  հանկարծակի հայտնվելը ստիպում է թագավորական զույգին անգլիական նավով փախչել Պալերմո։ Ազգային ապստամբության արդյունքում Նեապոլում հաստատվում է Պարթենապեյական հանրապետությունը, սակայն առաջնորդներին չհաջողվեց երկար պահել իրենց իշխանությունը։ Հինգ ամիս անց հանրապետական կառավարությունը փլուզվում է և վերականգնվում է Բուրբոնների իշխանությունը, իսկ երկու սիրահարները՝ Սալվատոն և Լուիզան ստիպված էին իրենց կյանքերը դնել հեղափոխության զոհասեղանին։


== Դերերում ==
Լետիցիա Կաստա՝ Լուիզա Սանֆելիչե
Ադրիանո Ջիննինի՝ Սալվատո Պալմիերի
Սեսիլիա Ռոտ՝ թագուհի Կառոլինա
Էմիլիո Սոլֆրիցցի՝ Ֆերդինանտ IV թագավոր
Մարի Բաումերէ լեդի Էմմա Համիլտոն
Մարիանո Ռիգիլո` կավալեր Լուչանո Սանֆելիչե
Յոհաննես Զիլբերնշնայդեր՝ Հորացիո Նելսոն առաջնորդ
Կարմելո Գոմես՝ կարդինալ Ռուֆֆո
Յարի Գուլյուչի՝ Միքելե
Մարգարիտա Լոզանո՝ Մարգո
Ժան- Իվ Բերտելո՝ գեներալ Շամպիոնե


== Ծանոթագրություններ ==


== Արտաքին հղումներ ==
«Լուիզա Սանֆելիչե»(անգլ.) ֆիլմը Allmovie կայքում:
Պիժավոժ

Պիժավոժ (ռուս.՝ Пыжавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կիդրիմյու գետի աջ ափին՝ 63 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063825
Կոդը ըստ հիդրոլոգիական հետազոտության (ՌԴ) — 103006382
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չուբան (գետ)

Չուբան (ռուս.՝ Чубань), գետ Ռուսաստանում, հոսում է Բաշկորտոստանով։ Գետաբերանը գտնվում է Կուգանակ գետի ձախ ափից 75 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Բելայա ավազանային շրջանին, գետի ջրատնտեսային տեղամասը՝ Սիմ, գետի ենթաավազանը Բելայա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010200712111100018425
Կոդը ըստ հիդրոլոգիական հետազոտության (ՌԴ) — 111101842
Ավազանի կոդը — 10.01.02.007
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Թեոպոմպոս

Թեոպոմպոս (Theopompus, հին հունարեն՝ Θεόπομπος, մ.թ.ա. 4-րդ դար, Խիոս - մոտ մ. թ. ա. 320, Ալեքսանդրիա), հին հույն պատմիչ և ճարտասան։ Աշակերտել է համբավավոր ճարտասան Իսոկրատեսին և կարճ ժամանակում հասել լուրջ հաջողությունների։ Ըստ մի ավանդազրույցի՝ նրա ուսուցիչ Իսոկրատեսը սովորություն ուներ ասելու. «Եթե Էֆորոսը խթանի կարիք ունի, ապա Թեոպոմպոսը՝ սանձի»։ 
Գրել է 12 գրքից բաղկացած և մ.թ.ա. 410-394 թթ. դեպքերը ներկայացնող «Հունաստանի պատմություն» (Hellenicа) երկը (շարունակում է Փուկիտիդեսի «Պատմությունը» ), ինչպես նաև 58 գրքից բաղկացած ու Փիլիպոս II Մակեդոնացու կառավարման շրջանին (մ.թ.ա. 362 - 336 թթ.) վերաբերող «Փիլիպոս II Մակեդոնացու պատմություն» աշխատությունը։ Թեոպոմպի հատկապես վերջին երկը մեծ հեղինակություն էր վայելում և լայնորեն ընթերցվում էր անտիկ շրջանում՝ օգտագործվելով որպես աղբյուր բազմաթիվ պատմիչների, այդ թվում նաև Պլուտարքոսի կողմից։
Թեոպոմպոսի երկերից մինչև մեր ժամանակները հասել են միայն հատվածներ և մեջբերումներ անտիկ շրջանի այլ հեղինակների գործերում (հատվածները զետեղված են «Fragmenta historicorum Graecorum» աշխատությունում (հ. I, էջեր 278 - 338, և հ. IV, 643 - 645))։ Բացի դրանից, հնում «Փիլիպոս II Մակեդոնացու պատմությունը» թարգմանվել է լատիներեն Պոմպեոս Տրոգոսի կողմից. մեզ է հասել այդ թարգմանությունից արված հակիրճ վերաշարադրանքը, որի հեղինակն է Հուստինոսը։


== Ծանոթագրություններ ==
Զօհրապ Սարգիսեան

Զօհրապ Սարգիսեանը (թուրքերեն՝ Zohrab Sarkisyan, - օգոստոսի 7, 1982(1982-08-07), Անկարա, Թուրքիա), եղել է Կարին-Էրզրում ռազմագործողության ղեկավարը։ Խրիմյան Հայրիկ անձնասպանական ջոկատը, նահատակ Փիեր Գյուլումյան խմբի համագործակցությամբ 1982 թ.-ի օգոստոսի 7-ին Զօհրապ Սարգիսեանի գլխավորությամբ իրականացրեցին ռազմական գործողություն, որի ընթացքում զինված ատրճանակներով և նռնակներով մուտք են գործել Անկարայի Էսենպողա միջազգային օդանավակայան։ Կրակ են բացել ուղևորների մարդաշատ սպասասրահում՝ որտեղ գտնվել են նաև թուրքական զինված ուժերի ռազմական ջոկատներ և անձնագրային հսկողության աշխատակիցներ։ Օդանավակայանի ռեստորանում Զօհրապ Սարգիսեանը պատանդ է վերցրել ավելի քան քսան հոգու։ Գործողության ընթացքում մահացել է 9 մարդ, իսկ վիրավորվել 82-ը։ Գործողության պատասխանատվությունն իր վրա է վերցրել ՀԱՀԳԲ-ն։ Զօհրապ Սարգիսեանը գործողության ընթացքում մահացել է, իսկ Լևոն Էքմէքճեանը ծանր վիրավորված վիճակում գերի է ընկել և վեցամսյա ծանր տանջանքներից հետո թուրքական զինվորական դատարանի կողմից մահվան դատապարտվել։ Ըստ ականատեսների՝ ՀԱՀԳԲի զինյալներից մեկը կրակելով փախչող ուղևորների ուղղությամբ բղավում է. «Ավելի քան մեկ միլիոն մերոնցից է սպանվել, ինչ կլինի, եթե քսանհինգն էլ ձեզնից մահանան»։


== Աղբյուրներ ==
«ԱՐԱՐԱՏ» Օրաթերթ  Archived 2014-01-29 at the Wayback Machine.
ArmInfo(չաշխատող հղում) (անգլ․)
CIA.gov  USA(չաշխատող հղում) (անգլ․)
CIA.gov  USA Archived 2015-09-24 at the Wayback Machine. (անգլ․)
Լեշինո (գյուղ, Օկուլովսկի շրջան)

Անվան այլ կիրառումների համար տե՛ս՝ ԼեշինոԼեշինո (ռուս.՝ Лешино), գյուղ Ռուսաստանի, Նովգորոդի մարզի Օկուլովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեռնովցիի հայկական եկեղեցի

Հայկական եկեղեցի (Չեռնովցի) (ուկրաիներեն՝ Чернівці, Вірменська церква), գործող հայկական կաթոլիկ եկեղեցի Ուկրաինայի Չերնովցի քաղաքում՝ նվիրված Սուրբ Պողոս և Պետրոս առաքյալներին։


== Պատմություն ==
Եկեղեցին նախագծել է չեխ ճարտարապետ Յոզեֆ Գլավկան։ Եկեղեցու շինարարությունն սկսվել է 1869 թվականին և ավարտվել 1875 թվականի հոկտեմբերին։ Եկեղեցին օծվել է 1975 թվականի հոկտեմբերին Սուրբ Պողոս և Պետրոս առաքյալների պատվին։ Եկեղեցու ճարտարապետությանը միահյուսված են ռոմանական և գոթական ճարտարապետության տարրեր, ինչպես նաև ուկրաինական բարոկկո ոճի տարրեր։ Գլխավոր մուտքն ունի եռանկյունաձև ելուստ, խորանը կիսաշրջանաձև է, ճակատային մասն ավարտվում է երկու աշտարակ-զանգակատներով։
Հայկական եկեղեցին կառուցվել է Չերնովցի հայկական համայնքին միավորելու նպատակով։ Եկեղեցուն կից գործել է ծխական դպրոց։ Գերազանց ակուստիկայի պատճառով ի սկբանե երեկոները եկեղեցին օգտագործվել է եկեղեցական երաժշտության դասերի համար. տեղադրված է եղել նաև երգեհոն։

Խորհրդային իշխանության տարիներին եկեղեցում ծիսական արարողակարգերը դադարեցվել են։ 1944 թվականին եկեղեցին փակվել է, իսկ հայ-կաթոլիկների մեծամասնությունը լքել է քաղաքը։ Եկեղեցու գույքը հանձնվել է քաղաքային կազմակերպություններին։ Որոշ ժամանակ եկեղեցու շենքն օգտագործվել է որպես պահեստ։ Ավելի ուշ շենքը դարձել է ճարտարապետական հուշարձան։
1986 թվականին եկեղեցու շենքը հանձնվել է Չեռնովցի ֆիլհարմոնիային որպես երգեհոնային երաժշտության դահլիճ օգտագործելու համար։ 1988 թվականին եկեղեցին վերանորոգվել է։ 1992 թվականին այստեղ բացվել է կամերային երաժշտության սրահ, որտեղ հանդես են գալիս ուկրաինացի և օտարերկրացի կատարողներ։


== Հետաքրքիր փաստեր ==
Ի լրումն ժամերգությունների՝ եկեղեցում անցկացվում են հարսանեկան և կնունքի արարողություններ
Հայկական եկեղեցին Բուկովինայի միակ եկեղեցին է, որի կառուցման համար գումար հատկացրել է ցիսարյան ընտանիքը։ Ավստրիայի թագավոր Ֆրանց Յոզեֆ I-ը հատկացրել է 1000 կորոն
Եկեղեցու մուտքի մոտ տեղադրված են եղել Սուրբ Պողոսի և Պետրոսի արձանները, որոնք խորհրդային տարիներին անհայտ կորել են։ Հետազոտող Վ. Կվիտկոյի ջանքերով Ուկրաինայի անկախության տարիներին քանդակները գտնվել և վերականգնվել են քանդակագործներ Պ. Լեմսկու, Ն. Լիսակովսկու, Դ. Գորշովսկու և նկարիչ Վ. Խրիպկոյի կողմից


== Ծանոթագրություններ ==
Յասենովկա (գյուղ, Յարմոլինի շրջան)

Անվան այլ կիրառումների համար տե՛ս՝ ՅասենովկաՅասենովկա (ուկրաիներեն՝ Ясенівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Յասենովկա գյուղում բնակվում էր 837 մարդ։ Բնակավայրը զբաղեցնում է 2,87 կմ² տարածք։ Բնակչության խտությունը կազմում էր 291,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկիրտյանոե

Սկիրտյանոե (ուկրաիներեն՝ Скиртяне), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1881 թվականին։
2001 թվականի տվյալներով Սկիրտյանոե գյուղում բնակվում էր 80 մարդ։ Բնակավայրը զբաղեցնում է 0,39 կմ² տարածք։ Բնակչության խտությունը կազմում էր 205,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բատլեր շրջան (Այովա)

Անվան այլ կիրառումների համար տե՛ս՝ Բատլեր շրջան (այլ կիրառումներ)Բատլեր շրջան (անգլ.՝ Butler County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.502 կմ² է, բնակչությունը՝ 14.867 մարդ (2010 թ. տվյալներով)։ Շրջկենտրոնն է Ալիսոն բնակավայրը։ Կազմավորվել է 1851 թ.։
Կվախճիր

Կվախճիր (վրաց.՝ კვახჭირი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 647 մարդ։


== Ծանոթագրություններ ==
Հասկյոնդերիկ

Հասկյոնդերիկ, գյուղ Արևմտյան Հայաստանում, Վանի վիլայեթի Արծկեի գավառակում։ Գտնվում էր Արծկե քաղաքից 8 կմ արևմուտք, Վանա լիճը թափվող փոքրիկ գետակի աջ ափին։


== Բնակչություն ==
Եղել է հայաբնակ գյուղ մինչև 1870-ական թվականները։ XX դարի վերիջն ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լևկովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԼևկովոԼևկովո (ռուս.՝ Левково), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարեգին Միրզոյան

Գարեգին Հովհաննեսի Միրզոյան (1902, Թիֆլիս - հունիսի 25, 1990), հայ խորհրդային նյարդախտաբան, բժշկական գիտությունների դոկտոր, պրոֆեսոր (1953), ՀԽՍՀ գիտության վաստակավոր գործիչ (1961)։


== Կենսագրություն ==
1923 թվականին ավարտել է Երևանի համալսարանի բժշկական ֆակուլտետը։ 1931-1938 թվականներին աշխատել է բժշկական ինստիտուտի նյարդային հիվանդությունների ամբիոնում, 1961-1976 թվականներին՝ ամբիոնի վարիչ, 1976 թվականից՝ գիտական խորհրդատու։ 1958-1960 թվականներին եղել է Բժշկական ինստիտուտի կատարելագործման դասընթացների նյարդախտաբանության և նյարդավիրաբուժության ամբիոնի վարիչ։ Երկրորդ համաշխարհային պատերազմի տարիներին Միրզոյանը Երևանի էվակոհոսպիտալի նյարդային հիվանդությունների բաժանմունքի վարիչն էր և ՀԽՍՀ էվակոհոսպիտալների գլխավոր նյարդախտաբանը։ 1945 թվականին 2-րդ կլինիկական հիվանդանոցում Միրզոյանը կազմակերպել է նյարդային հիվանդությունների բաժանմունք։ Միրզոյանը հեղինակ է «Ծայրամասային նյարդային համակարգի վնասվածքային ախտահարումը և բուժումը» (1948, ռուսերեն), «Ներվային հիվանդությունների համառոտ դասընթաց» (1965), «Նյարդային համակարգության ախտահարման և տեղադրական ախտորոշումը» (1973) և «Նյարդային հիվանդություններ» (1976) գրքերի։
Միրզոյանը եղել է ՀԽՍՀ առողջապահության մինիստրության գլխավոր նյարդախտաբանը, նյարդախտաբանների և հոգեբույժների համամիութենական ընկերության վարչության անդամ։

Պարգևատրվել է Աշխատանքային կարմիր դրոշի շքանշանով։


== Երկեր ==
Նյարդային համակարգության ախտահարման տեղագրական ախտորոշումը, Երևան, 1973։
Նյարդային հիվանդություններ, Երևան, 1978։
Յոհան Ֆրանց Հիերոնիմ Բրոկման

Յոհան Ֆրանց Հիերոնիմ Բրոկման (գերմ.՝ Johann Franz Hieronymus Brockmann, սեպտեմբերի 30, 1747(1747-09-30) կամ սեպտեմբերի 30, 1745(1745-09-30), Գրաց, Շտիրիա - ապրիլի 12, 1812(1812-04-12), Վիեննա, Ավստրիական կայսրություն), ավստրիացի դերասան։


== Կենսագրություն ==
Յոհան Ֆրանց Հիերոնիմ Բրոկմանը ծնվել է 1745 թվականի սեպտեմբերի 30-ին Գրաց քաղաքում։ Հայրը նրան տվել է վարսավիրություն սովորելու, սակայն տղան շուտով փախել է։

Ներգրավվել է թափառաշրջիկ լարախաղաց պարողների խումբ և 1760 թվականին առաջին անգամ հայտնվել է Լայբախում, որից հետո Ավստրիայի տարբեր վայրերում աշխատել է որպես դերասան։
1768 թվականին Բրոկմանը նշել է իր նորամուտը Յոզեֆ Ֆելիքս ֆոն Կուրցի (գերմ.՝ Joseph Felix von Kurz, 1717-1784) թատերախմբում։ Եվրոպական քաղաքներում շրջագայելուց հետո, 1771 թվականին ժամանել է Համբուրգյան ազգային թատրոն, ուր նրան հրավիրել էր Ֆրիդրիխ Լյուդվիգ Շրյոդերը, ում ղեկավարությամբ դերասանն իր բեմական տաղանդը հասցրել է գրեթե կատարելության։ Նա Ուիլյամ Շեքսպիրի ողբերգությունում խաղացել է Համլետի դերը, որը 1776 թվականին առաջին անգամ ներկայացվել է Համբուրգ քաղաքում։
1778 թվականին Սուրբ Հռոմեական կայսրության կայսր Ջոզեֆ II-ը նրան հրավիրել է Ավստրիայի մայրաքաղաք Վիեննա, որտեղ նա շուտով կարողացել է նվաճել թատերական հանրության համակրանքը։
1789-1791 թվականներին Ֆրանց Բրոկմանը եղել է Վիեննայի պալատական թատրոնի տնօրենը։
Յոհան Ֆրանց Հիերոնիմ Բրոկմանը մահացել է 1812 թվականի ապրիլի 12-ին Վիեննայում։
1930 թվականին Ավստրիայի մայրաքաղաքի փողոցներից մեկը ի պատիվ դերասանի անվանվեց «Brockmanngasse»:


== Ծանոթագրություններ ==


== Գրականություն ==
Ludwig Eisenberg: Großes biographisches Lexikon der Deutschen Bühne im XIX. Jahrhundert. Verlag von Paul List, Leipzig 1903, S. 129 f.
Walter M. Kienreich: Johann Franz Hieronymus Brockmann oder die Dimensionen der bürgerlichen Fantasie im deutschen und österreichischen Theater der 2. Hälfte des 18. Jahrhunderts. Ein theaterwissenschaftlicher Beitrag zur Kulturgeschichte der 2. Hälfte des 18. Jahrhunderts. Dissertation, Universität Wien 1976.
Կուշչի (Մառնեուլի շրջան)

Կուշչի (վրաց.՝ კუშჩი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Մառնեուլից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 404 մարդ։


== Ծանոթագրություններ ==
Բաղրամյան (այլ կիրառումներ)

Բաղրամյան, կարող է վերաբերել՝

Բաղրամյան - գյուղ Հայաստանի Արարատի մարզում։
Բաղրամյան - գյուղ Հայաստանի Հանրապետության Արմավիրի մարզում, Բաղրամյանի տարածաշրջանում։
Բաղրամյան - գյուղ Հայաստանի Հանրապետության Արմավիրի մարզում, Վաղարշապատի տարածաշրջանում։
Բաղրամյան, հայկական ազգանուն։
Բաղրամյան պողոտա - պողոտա Երևանի Կենտրոն վարչական շրջանում և Արաբկիր վարչական շրջանի հյուսիսարևմտյան հատվածում։
Մարշալ Բաղրամյան - Երևանի մետրոպոլիտենի կայարան, որը բացվել է 1981 թվականի մարտի 7-ին։


== Ծանոթագրություններ ==
Սոնսեկա

Սոնսեկա (իսպ.՝ Sonseca), քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա-Լա Մանչ ինքնավար համայնքի կազմում։ Մունիցիպալիտետը գտնվում է Մոնտես դե Տոլեդո շրջանի կազմում։ Տարածքը կազմում է 60 կմ²։ Բնակչությունը՝ 11331 մարդ (ըստ 2010 թվականի)։ Պրովինցիայի հեռավորությունը վարչական կենտրոնից կազմում է 24 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ayuntamiento de Sonseca
Sonseca en Google Maps
Դեյան Կուլուսևսկի

Դեյան Կուլուսևսկի (շվեդերեն՝ Dejan Kulusevski, ապրիլի 25, 2000(2000-04-25), Spånga-Kista församling, Ստոկհոլմ, Ստոկհոլմի լեն, Շվեդիա), շվեդ պրոֆեսիոնալ ֆուտբոլիստ։ Ներկայումս Յուվենտուսից վարձավճարով հանդես է գալիս Պարմայի և Շվեդիայի ազգային հավաքականի կազմում։ Խաղում է վինգերի և կենտրոնական կիսապաշտպանի դիրքում։


== Ակումբային կարիերա ==


=== Վաղ կարիերա ===
Ֆուտբոլիստի կարիերան Կուլուսևսկին սկսել է Բրոմապոյկարնայում։ 2016 թվականի հուլիսի 7-ին նա միացավ Ատալանտայի երիտասարդական թիմին։ Իր պրոֆեսիոնալ դեբյուտը նշեց 2019 թվականի հունվարի 20-ին՝ փոխարինելով Մարտեն դե Ռոնին Ֆրոզինոնեի դեմ խաղում։
2019 թվականի հուլիսի 18-ին Կուլուսևսկին 1 տարվա վարձավճարով միացավ Պարմային։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Վենեցիայի դեմ խաղում։ Սեպտեմբերի 1-ին շվեդը 2 գոլային փոխանցում տվեց Ուդինեզեի դեմ խաղում։ Իր առաջին գոլը պրոֆեսիոնալ կարիերայում Կուլուսևսկին խփեց սեպտեմբերի 30-ին՝ Տորինոյի դեմ խաղում՝ այս խաղում դառնալով նաև գոլային փոխանցման հեղինակ։ Հոկտեմբերի 20-ին նա գոլի և 2 գոլային փոխանցման հեղինակ դարձավ Ջենոայի դեմ խաղում։ Նոյեմբերի 24-ին շվեդը գոլ խփեց Բոլոնյայի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 14-ին՝ Նապոլիի դեմ խաղում Կուլուսևսկին դարձավ գոլի և գոլային փոխանցման հեղինակ՝ օգնելով Պարմային հաղթել 2-1 հաշվով։


=== Յուվենտուս ===
2020 թվականի հունվարի 2-ին Կուլուսևսկին 4.5 տարվա պայմանագիր կնքեց Յուվենտուսի հետ, և մինչև մրցաշրջանի ավարտը վարձավճարով վերադարձավ Պարմա։ Ակումբը նրա համար վճարեց 35 միլիոն եվրո, որը կարող էր հասնել 44 միլիոնի բոնուսների դեպքում։


== Միջազգային կարիերա ==
Կուլուսևսկին ներկայացրել է Հյուսիսային Մակեդոնիան մինչև 16 տարեկանների երիտասարդական հավաքականում և Շվեդիան այլ տարիքային հավաքականներում։ Շվեդիայի ազգային հավաքական նա առաջին անգամ հրավիրվեց 2019 թվականի նոյեմբերին՝ Ռումինիայի և Ֆարերյան կղզիների դեմ խաղերի համար։ Իր դեբյուտը ազգային հավաքականում նշեց նոյեմբերի 18-ին՝ փոխարինման մտնելով Ֆարերյան կղզիների դեմ խաղում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 7-ի դրությամբ


=== Միջազգային վիճակագրություն ===
2020 թվականի հունվարի 7-ի դրությամբ


== Նվաճումներ ==


=== Ակումբային ===
Ատալանտա

Իտալիայի գավաթ. երկրորդ տեղ. 2018–19


== Ծանոթագրություններ ==


== Արտաքին հղումներ ==
Կուլուսևսկիի պաշտոնական Ինստագրամի էջը
Կուլուսևսկին transfermarkt-ում
Կուլուսևսկին soccerbase.com-ում
Կուլուսևսկին WhoScored.com կայքում
Կուլուսևսկին Սերիա A-ի պաշտոնական կայքում Archived 2020-02-05 at the Wayback Machine.
Կուլուսևսկին ՈՒԵՖԱ-ի պաշտոնական կայքում
Արամ Զաքարյան

Արամ Մայի Զաքարյան (դեկտեմբերի 5, 1957(1957-12-05), Երևան, Հայկական ԽՍՀ, ԽՍՀՄ), ՀՀ իրավապահ մարմինների գործիչ, ՀՀ ոստիկանության քրեական հետախուզության գլխավոր վարչության պետ, ոստիկանության գեներալ-մայոր (2005)։


== Կրթություն ==
1981 թ. ավարտել է Երևանի Վ. Բրյուսովի անվան ռուսաց և օտար լեզուների պետական մանկավարժական ինստիտուտը։
2000 թ. ավարտել է ՀՀ ՆԳՆ բարձրագույն դպրոցը։


== Ծառայությունը ==
1980-1982 թթ. - ծառայել է Խորհրդային բանակում։
1982-1986 թթ. – ՆԳՆ Քրեական հետախուզության վարչության անչափահասների գործերով տեսչության տեսուչ։
1986-1991 թթ. – ՆԳՆ Քրեական հետախուզության վարչության օպերլիազոր, ավագ օպերլիազոր, կարևորագույն գործերով ավագ օպերլիազոր։
1991-1993 թթ. – ՆԳՆ Քրեական հետախուզության վարչության պետի տեղակալ։
1993-1994 թթ. - Կոտայքի տարածքային ՆԳ վարչության պետ։
1994 թ. - Կազմակերպված հանցավորության դեմ պայքարի գլխավոր վարչության 3-րդ վարչության պետ։
1994 թ. - Էջմիածնի ՆԳ բաժնի պետ։
1994-1995 թթ. - Էջմիածնի տարածքային ՆԳ վարչության պետ։
1995-1999 թթ. - Երևանի ՆԳ վարչության պետ։
2000-2002 թթ. – ՔՀԳՎ 3-րդ վարչության պետ։
2002 թ. - Արագածոտնի մարզային ՆԳ վարչության պետ։
2002-2004 թթ. - Երևանի ՆԳ վարչության պետ։
2004-2010 թթ. – ՀՀ ոստիկանության պետական պահպանության վարչության պետ։
2011 թ. - ՀՀ ոստիկանության կրթահամալիրի ակադեմիայի պետ։
2011-2013 թթ. – ՀՀ ոստիկանության Արմավիրի մարզային վարչության պետ։
2013 թ. ապրիլի 15-ից 2014 թ. հոկտեմբերի 3-ը - ՀՀ ոստիկանության քրեական հետախուզության գլխավոր վարչության պետ։
2014 թ. հոկտեմբերի 3-ին ՀՀ Ոստիկանության պետի հրամանով նշանակվել է ՀՀ ոստիկանության շտաբի պետ։


== Պարգևներ և կոչումներ ==
Ունի ոստիկանության գեներալ-մայորի հատուկ կոչում (2005)։
«Հասարակական կարգի գերազանց պահպանման համար» մեդալ (2009)։
ՀՀ վարչապետի շնորհակալագիր (2006)։
ՀՀ վարչապետի հուշամեդալ (2014)։
ՀՀ ոստիկանության և այլ գերատեսչությունների գերատեսչական պարգևներ։Ունի մեկ դուստր։


== Աղբյուրներ ==
ՀՀ ոստիկանության կայք


== Ծանոթագրություններ ==
Acleris nigrilineana

Acleris nigrilinean, թիթեռների տեսակ է, պատկանում է տերևափաթաթուկ ընտանիքին։ Նրան նաև անվանում են տաքսոնի տեսակ, քանի որ կասկածներ կան, հավանաբար, միայն այս տեսակներ են  փոխում իրենց ձևը, տերևափաթաթուկները հարթ զուգված են։ Առավել տարածված են Ֆեննոսկանդիյում, Դանիայում, Լեհաստանում, արևմուտքում՝ Ռուսաստանի եվրոպական մասում, հարավում՝ Պրիմորյա տարածքում, Ճապոնիայում և Կորեական թերակղում։ Թրթուրները ապրում են հյուսված ապաստաններում, և ուտում են սախալին եղևնու ասեղներ։ Թիթեռների թևերի բացվածքը՝ 20-22 մմ։
Dutch Top 40

Dutch Top 40 (հոլ.՝ Nederlandse Top 40), նիդերլանդական շաբաթական երաժշտական հիթ-շքերթ, որը կազմում է Stichting Nederlandse Top 40 ընկերությունը։ Ստեղծվել է որպես «Veronica Top 40», ռադիոհաղոդում Radio Veronica ռադիոկայանի եթերում 1965 թվականին։ «Veronica Top 40» անվանումը պահպանվել է մինչև 1974 թվականը, երբ ռադիոկայանը դադարեցրեց իր եթերը։
1965 թվականի հունվարի 2-ին ստեղծվել է առաջին Top 40 չարթը, որում առաջին հորիզոնականը զբաղեցնում էր  The Beatles խմբի "I Feel Fine" երգը։ 1974 թվականին Stichting Nederlandse Top 40-ը գնեց Top 40 և անվանեց այն De Nederlandse Top 40: Dutch Top 40-ը Նիդերլանդների երեք պաշտոնական չարթերից մեկն է, մյուս երկուսն են Single Top 100 և Mega Top 50:
2014 թվականի փետրվարի տվյալներով չարթը կազմվում էր ռադիոհեռարձակումների հաճախության և սոցիալական կայքերում հանրաճանաչության հիման վրա։
1993-ից 2018 թվականնրը Top 40-ը հեռարձակվել է Radio 538 ռադիոկայանի եթերում։ Այժմ Qmusic-ը հեռարձակում է Dutch Top 40 իր ռոդիոեթերում ամեն ուրբաթ 14.00-ից 18.00:


== Ծանոթագրություններ ==


== Արտաքին հղումներ ==
Dutch Top 40 պաշտոնական կայք
Ֆրեեզիա

Ֆրեեզիա (լատ.՝ Freesia), հիրիկազգիների (Iridaceae) ընտանիքին պատկանող բույս։


== Կենսաբանական նշանակություն ==
Ֆրեեզիան փոքր կոճղեզավոր բույս է՝ թրանման նեղ տերևներով։ Ծաղիկները ձագարաձև են և լինում են դեղին, վարդագույն, կարմիր, դարչնագույն։ Ունեն հաճելի բուրմունք, որը շատ նման է հովտաշուշանի բույրին։


== Մշակում ==
Ամռանը բուսակները պետք է պահել ջերմոցներում։ Աշնանը, երբ օդի ջերմաստիճանը իջնում է, բույսերը պետք է փոխադրել ջերմոց 7-8 °C ջերմության մեջ՝ դնելով լուսավոր տեղ։ 10 սմ բարձրանալուց հետո արկղերում պետք է փայտից պատրաստած ձողիկները ամրացնել և, դրա վրա թելեր կապելով, ցանցաձև հենարան ստեղծել, որպեսզի ծաղկակոթունների և տերևների թուլության պատճառով չկոտրվեն ու չընկնեն, և բույսերը կանգուն մնան։ Բույսի կոկոնների բացվելուց հետո ծաղկակոթունները պետք է ներքևից կտրել մինչև ճյուղավորումը։ Ծաղկակոթունները կտրելուց հետո պետք է շարունակել դրանց խնամքը. հետզհետե պակասեցնել լուսավորությունը , իսկ մեկ ամիս հետո պակասեցնել և վերջնականապես ընհատել նաև ոռոգումը։


== Բազմացում ==
Ֆրեեզիան բազմանում է սերմերով և կոճղարմատներով։ Բույսը հիմնականում տնկում են ապրիլ ամսի առաջին և երկրորդ տասնօրյակներում։ Սերմերը ծլում են 20-25 օրվա ընթացքում. դրա համար պետք է նախապես սերմերը ծլեցնել և նոր տնկել։


== Ծանոթագրություններ ==


== Գրականություն ==
Декоративные травянистые растения для открытого грунта. В 2 т. / Отв. редактор Н. А. Аврорин. — Л.։ «Наука», Ленингр. отд, 1977.-Т. 1.-С. 175—177.-19 000 экз.


== Արտաքին հղումներ ==
Фрезия в Энциклопедии декоративных садовых растений Проверено 21 октября 2008 г.
Фрезия на сайте USDA NRCS(անգլ.) Проверено 21 октября 2008 г.
Կարմիր գլխարկավոր քարադր

Կարմիր գլխարկավոր քարադր (լատ.՝ Charadrius ruficapillus) քարադրանմանների ընտանիքի թռչուն։
Կարմիր գլխարկավոր քարադրը չվող թռչուն է, որի մարմնի երկարությունը կազմում է մոտ 15 սմ, թևերի բացվածքը՝ մոտ 30 սմ և զանգվածը՝ 35-40 գրամ։ Ներքևի և վերևի փետուրը սպիտակ է, իսկ վերևում կան շագանակագույն երանգներ։ Արուների մեջ գլուխը և պարանոցը վերևից կարմիր են (այստեղից էլ ստացվել է տեսակների անվանումը), իսկ էգերի մոտ` ավելի գունատ (երբեմն՝ կարմիր կամ մոխրագույն-շագանակագույն)։ Կտուցը սև է։
Տեսակը լայնորեն տարածված է Ավստրալիայում, ոչ մեծ թվով հանդիպում են նաև Նոր Զելանդիայում։ Այս թռչունը ապրում է ճահճացած տարածքներում, գետերի մերձակայքում, ջրամերձ տարածքներում, սնվում է անողնաշարավորներով (որդեր, միջատներ, խեցգետնանմաններ և այլն)։ Սովորաբար այս թռչունը դնում է 2 ձու՝ դեղնաշականակագույն, սև կետերով, թուխս է նստում 30 օր, ձագերը փետրավորվում են և օգնում են ծնողներին պաշտպանվել գիշատիչ թռչուններից։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
BirdLife International. (2006). Species factsheet: Charadrius ruficapillus.
Marchant, S.; Higgins, P.J.; & Davies, J.N. (eds). (1994). Handbook of Australian, New Zealand and Antarctic Birds. Volume 2: Raptors to Lapwings. Oxford University Press: Melbourne. ISBN 0-19-553069-1
Կլյուչարյովո (գյուղ, Չիշմինսկի շրջան)

Կլյուչարյովո (ռուս.՝ Ключарёво, բաշկիրերեն՝ Ключарёв), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8507) 1991 CB1

(8507) 1991 CB1, աստերոիդ ապոլոնի ընտանիքում։ Հայտնաբերվել է 1991 թվականի փետրվարի 15-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 1,68645 ա. մ., առավելագույնը մոտենում է 0,6834 ա. մ. հեռավորության վրա և հեռանում 2,6895 ա. մ., իսկ Երկրի ուղեծրին աստերոիդը նվազագույնը մոտենում է 0,2198 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 799,94 երկրային օրվա ընթացքում, իր ուղեծրով շարժվելով միջինում 0,450033 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8507) 1991 CB1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ես սիրում եմ նրան (ֆիլմ)

«Ես սիրում եմ նրան» (ուկրաիներեն՝ Я її люблю), 2013 թվականին Դարյա Պերելեի նկարահանված ուկրաինական կարճամետրաժ դրամատիկ ֆիլմ, որն առաջին անգամ ցուցադրվել է 2013 թվականի հոկտեմբերի 18-ին Համբուրգի Lesbisch Schwule Filmtage փառատոնում, 2013 թվականի հոկտեմբերի 25-ին՝ Բարսելոնայի միջազգային կինոյի Gai i Lèsbic փառատոնում, 2013 թվականի նոյեմբերի 29-ին՝ գեյերի և լեսբուհիների FACE à FACE ֆիլմերի փառատոնի «Արիություն» բաժնում և 2013 թվականի դեկտեմբերին՝ Բոգոտայի  Մարդու իրավունքների միջազգային կինոփառատոնում՝ որպես կարճամետրաժ ֆիլմերի միջազգային մրցույթի պաշտոնական ընտրություն։ Ուկրաինայում այն ցուցադրվել է 2014 թվականի մարտի 7-ին՝ Կիևի «Զովտեն» կինոթատրոնում։


== Սյուժե ==
Երիտասարդ երաժիշտ և երգահան Նատալին տեղափոխվում է Կիև՝ բացահայտվելու և համբավ գտնելու երազանքով։ Փողոցում ելույթ ունենալիս նա հանդիպում է խուլ-համր երիտասարդ կնոջ՝ Աննային, և երկուսն էլ ձգում են միմյանց։ Միասին նրանք դեմ են դուրս գալիս համասեռամոլության դեմ ազգի սահմանափակումներին։


== Դերերում ==
Նատալի Իվանչուկ - Նատալի
Ֆրաու Հաննա - Աննա


== «Ես սիրում եմ նրան»՝ որպես լիամետրաժ ֆիլմ ==
2017 թվականին ֆիլմի լիամետրաժ տարբերակը, հիմնված կարճամետրաժ ֆիլմի վրա, ֆինանսավորվել է Կատալոնիայի ժեներալիտետ հանձնաժողովի կողմից և թողարկվել է Cosmo Films-ի և Afilm Productions-ի կողմից։
92 րոպե տևողությամբ ֆիլմի սցենարը, ռեժիսորը և մոնտաժը հեղինակել է Պերելեյը՝ Ելենա Լոմբաոյի հետ որպես օպերատոր, երաժշտության հեղինակն է Օլեքսի Իվանենկոն, պրոդյուսերներն են Անուար Դոսը, Միխայիլ Չեռնիկովը և Դարյա Պերելայը։ Այն նկարահանվել է Բարսելոնայում, երկխոսություններն անգլերեն են։ Նատալի Իվանչուկը կրկնել է «Նատալիի» դերը, Քլեր Դյուրանտը հանդես է եկել Աննայի, Ալիքս Ջենտիլը՝ Ջուլիայի, Էոդալդ Ֆոնտը՝ Դեյվիդի դերերում։ Գեղարվեստական ֆիլմի ողբերգական ավարտը տարբերվում է օրիգինալ կարճամետրաժից։ Գեղարվեստական ֆիլմի ողբերգական ավարտը տարբերվում է օրիգինալ կարճամետրաժ տարբերակից։ 
«Ես սիրում եմ նրան» (2017) ցուցադրվել է 2017 թվականի նոյեմբերի 18-ին Ռումինիայում «Gay Film Nights» միջազգային կինոփառատոնում։ Խաղարկային ֆիլմը հասանելի է դարձել Amazon Prime Video-ում 2019 թվականի մայիսի 16-ին։


== Ծանոթագրություններ ==
Մեդվեժիե Ուշկո (գյուղ, Վիննիցայի շրջան)

Մեդվեժիե Ուշկո (ուկրաիներեն՝ Медвеже Вушко), գյուղ Ուկրաինայի Վիննիցայի մարզի Վիննիցայի շրջանում։
2001 թվականի տվյալներով Մեդվեժիե Ուշկո գյուղում բնակվում էր 1 753 մարդ։ Բնակավայրը զբաղեցնում է 2144 կմ² տարածք։ Բնակչության խտությունը կազմում էր 817,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1866)

Ժողովածու (1866), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1866 թվի տակ։ Ձեռագիրը գրվել է 1768 թվականին՝ Եղիա Եղոկացի և Ղազար Շոռոթեցի գրիչների կողմից, Հաշտարխանումում։ Ստացողը եղել է Մատթեոս քահանան։ Գրված է թղթի վրա, որը ունի 21x16,5 չափս։ Ձեռագիրը կազմված է 270 թերթից։ Կազմը` կաշեպատ, տախտակ, դրոշմազարդ։ Հիշատակարաններ՝ 229բ, 268ա, հետագայի՝ 269բ (1772 թվական)։


== Բովանդակություն ==
Վասն ԵՃ եղբարցն, որբ յարեան ի մեռելութենէ
Միխ․ Ասորւոյ ժամանակաց դրոյցք
Վարդ․ Արևելցւոյ Յիշատակարան թարգմանութեան Միխ․ Ասորւոյ
Հարց և պատասխանի վասն զատկին
Պատմութիւն բարեպաշտ թագաւորին Թէոդոսի
Սրճեցւոյ Յաղագս Անտիոքայ


== Ծանոթագրություններ ==
Մինամիմակի

Մինամիմակի (ճապ.՝  南牧村  'Մինամիմակի-մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 133,10 կմ², բնակչությունը՝ 3426 մարդ, իսկ խտությունը 25,74 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Տինո, Հոկուտո քաղաքների, Կոումի ավանի և Կավակամի, Մինամիաիկի գյուղերի հետ։


== Բնակչություն ==
Բնակչությունը կազմում է 3426 մարդ (2014 թվականի օգոստոսի 1), խտությունը՝ 25,74 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)